Երկու շաբաթվա մորուք ուներ, կարճ մազեր` կոշտ ու բիզ-բիզ, ինչպես ջորու բաշ և, առհասարակ, վախվորած տղայի արտահայտություն: Սակայն` կեղծ արտահայտություն: Փետրվարին լրացել էր նրա երեսուն տարին, արդեն չորս տարի էր, ինչ ապրում էր Ուրսուլայի հետ` առանց ամուսնանալու և երեխաներ ունենալու: Կյանքը նրան շատ առիթներով էր սթափեցրել, սակայն դեռ չէր վախեցրել: Չէր էլ կարծում, որ շատերն իր նոր ավարտած վանդակը համարում էին աշխարհում ամենագեղեցիկը: Մանկութ սովոր լինելով վանդակներ սարքել, իր կարծիքով սրա վրա պարզապես մնացածներից ավելի էր աշխատանք թափել: